 Aịzaya 51  Geenụ m ntị, unu ndị na-achụso ezi omume, unu ndị na-achọ Jehova ka unu chọta ya. Lekwasịnụ anya noké nkume e si wapụta unu, lekwasịkwanụ anya noghere nke olulu e si gwupụta unu.Lekwasịnụ Ebreham nna unu anya, lekwasịkwanụ Sera bụ onye ime mesiri ike o wee mụọ unu anya. Nihi na ọ bụ otu onye mgbe m kpọrọ ya, m wee gọzie ya, meekwa ka ọ mụbaa.Nihi na Jehova ga-akasi Zayọn obi. Ọ ga-akasikwa ebe ya niile tọgbọrọ nefu obi, ọ ga-eme ka ala ịkpa ya dị ka Iden, meekwa ka mbara ọzara ya dị ka ubi Jehova. Obi ụtọ na ọṅụ ga-adị nime ya, a ga na-anụkwa ekele na abụ olu ụtọ nime ya.Ṅaanụ m ntị, unu ndị m; unu mba nke m, geenụ m ntị. Nihi na iwu ga-esi nebe m nọ pụta, m ga-emekwa ka mkpebi ikpe m dịrị ka ìhè nye ndị dị iche iche.Ezi omume m dị nso. Nzọpụta m ga-apụta, ogwe aka m ga-ekpekwa ọbụna ndị dị iche iche ikpe. Agwaetiti niile ga-enwe olileanya nebe m nọ, ha ga-echerekwa ogwe aka m.Lelienụ anya neluigwe, leekwanụ anya nụwa nke dị nokpuru ya. Nihi na a ga-eme ka eluigwe gbasasịa dị ka anwụrụ ọkụ, ụwa ga-akakwa nká dị ka uwe, ndị bi nime ya ga-anwụkwa dị ka anwụnta. Ma nzọpụta m ga-adịru ọbụna mgbe ebighị ebi, a gaghịkwa ebibi ezi omume m.Geenụ m ntị, unu ndị maara ezi omume, ndị iwu m dịkwa nobi. Unu atụla nkọcha mmadụ efu egwu, unu atụkwala ụjọ nihi okwu mkparị ha.Nihi na nla ga-erichapụ ha dị ka uwe, nla nke na-eri ákwà ga-erichapụ ha dị ka ajị anụ. Ma ezi omume m ga-adịru ọbụna mgbe ebighị ebi, nzọpụta m ga-adịrukwa ọgbọ a na-apụghị ịgụta ọnụ.Teta, teta, yiri ike dị ka uwe, gị ogwe aka Jehova! Teta dị ka i tetara noge dị anya gara aga, dị ka i tetara nọgbọ ndị dịrị noge dị anya gara aga. Ọ bụghị gị kụrụ Rehab righirighi, magbuokwa nnukwute anụ mmiri?Ọ bụghị gị mere ka oké osimiri takọọ, bụ mmiri dị noké osimiri? Ọ bụghị gị mere ka oké osimiri ghọọrọ ndị ị gbapụtara agbapụta ụzọ ha ga-esi gafere?Ndị Jehova gbapụtara ga-alọta, tiri mkpu ọṅụ bata na Zayọn, ha ga na-aṅụrịkwa ọṅụ ruo mgbe ebighị ebi. Ha ga-enwe obi ụtọ na ọṅụ. Iru uju na ịsụ ude ga-agbafu.Ọ bụ mụ onwe m bụ Onye na-akasi unu obi.Ònyekwa ka ị bụ nke mere ị ga-eji chefuo Jehova bụ Onye kere gị, Onye setịrị eluigwe, Onye tọkwara ntọala ụwa, i wee na-atụ ụjọ mgbe niile, ogologo ụbọchị dum, nihi ọnụma nke onye na-anọchibido gị, dị ka à ga-asị na ọ dị njikere ibibi gị? Olee ebe ọnụma nke onye na-anọchibido gị dị?A ga-atọhapụ onye ahụ huuru ehuru ọsọ ọsọ, bụ onye e kere agbụ, ka ọ ghara ịnwụ wee baa nolulu, ka ihe oriri wee ghara ịkọ ya.Ma, mụ onwe m, Jehova, bụ Chineke gị, Onye na-akpali oké osimiri ka ebili mmiri ya mewe mkpọtụ. Jehova nke ụsụụ ndị agha bụ aha ya.M ga-etinye okwu m nọnụ gị, m ga-emekwa ka ndò nke aka m kpuchie gị, iji mee ka eluigwe guzosie ike, tọọkwa ntọala ụwa, wee sị Zayọn, Unu bụ ndị m.Teta, teta, bilie ọtọ, gị Jeruselem, gị onye ṅụworo iko ọnụma nke Jehova ji naka ya. Ị ṅụwo iko ahụ, bụ iko nke na-eme ka a na-adagharị adagharị, ị ṅụkpọwo ya.Ọ dịghị otu nime ụmụ niile ọ mụrụ nke na-eduzi ya, ọ dịghịkwa otu nime ụmụ niile ọ zụlitere nke jidere ya aka.Ihe abụọ ndị a nọ na-adakwasị gị. Ònye ga-asị gị ndo? Ibukọrọ ihe gị na ibibi gị, agụụ na mma agha! Ònye ga-akasi gị obi?Ụmụ gị atụbọọla. Ha edinarawo nebe okporo ámá niile wara ngalaba, dị ka atụrụ ọhịa nke ọnyà mara, dị ka ndị ṅụjuru ọnụma Jehova na ịba mba nke Chineke gị afọ.Ya mere, biko, gee ntị nihe a, gị nwaanyị nọ nahụhụ, onye na-eme ka onye mmanya na-egbu, ma ọ bụghị mmanya na-egbu gị.Nke a bụ ihe Onyenwe gị, Jehova, bụ Chineke gị, onye na-alụrụ ndị ya ọgụ, kwuru: Lee! M ga-anara gị iko ahụ i ji nke na-eme ka ị na-adagharị adagharị. Iko ahụ, bụ iko nke ọnụma mị gaghị aṅụkwa ya ọzọ.M ga-ewere ya nye ndị na-akpasu gị iwe, ndị gwara mkpụrụ obi gị, sị, Hulata ka anyị gafere, nke mere i ji mee ka azụ gị dị ka ala nkịtị, meekwa ka ọ dị ka okporo ámá nye ndị na-agafe agafe. 